ประกาศเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ของบุคคลรายย่อย อาศัยอำนาจตามความในข้อ ๗ และข้อ ๒๐ แห่งกฎกระทรวง ฉบับที่ ๑๓ (พ.ศ.๒๔๙๗) ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕และที่แก้ไขเพิ่มเติมและข้อ ๑๓ (๓) ข้อ ๑๓ ทวิ ข้อ ๑๓ ตรี ข้อ ๑๔ และข้อ ๑๕แห่งประกาศกระทรวงการคลัง เรื่องคำสั่งรัฐมนตรีให้ไว้แก่ตัวแทนรับอนุญาต ลงวันที่ ๓๑ มีนาคม ๒๕๔๗และที่แก้ไขเพิ่มเติม เจ้าพนักงานออกประกาศไว้ ดังต่อไปนี้ข้อ ๑ ให้ยกเลิกประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ของบุคคลรายย่อย ลงวันที่ ๒๕ มิถุนายน ๒๕๕๖ข้อ ๒ ในประกาศนี้บุคคลรายย่อย หมายความว่าบุคคลในประเทศที่ไม่ใช่นิติบุคคลรับอนุญาต บุคคลที่มีถิ่นที่อยู่นอกประเทศหรือผู้ลงทุนตามประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ ลงวันที่ ๒๔ มิถุนายน ๒๕๕๘ และที่แก้ไขเพิ่มเติมตัวแทนการลงทุน[๑]หมายความว่าตัวแทนการลงทุนในประเทศที่บุคคลรายย่อยมอบหมายให้เป็นตัวแทนการลงทุนหรือจัดการกองทุนส่วนบุคคลและมีลักษณะใดลักษณะหนึ่งดังนี้(๑)ผู้ที่ได้รับใบอนุญาตประกอบธุรกิจหลักทรัพย์ตามพระราชบัญญัติหลักทรัพย์และตลาดหลักทรัพย์พุทธศักราช ๒๕๓๕ และที่แก้ไขเพิ่มเติม(๒)ผู้ที่ได้รับใบอนุญาตประกอบธุรกิจสัญญาซื้อขายล่วงหน้าตามพระราชบัญญัติสัญญาซื้อขายล่วงหน้าพุทธศักราช ๒๕๔๖ และที่แก้ไขเพิ่มเติมทั้งนี้ให้ตัวแทนการลงทุนตาม (๑) และ (๒) เป็นตัวแทนการลงทุนได้โดยต้องอยู่ภายในขอบเขตที่ตนได้รับอนุญาตตามพระราชบัญญัติหลักทรัพย์และตลาดหลักทรัพย์พุทธศักราช ๒๕๓๕ และที่แก้ไขเพิ่มเติม หรือพระราชบัญญัติสัญญาซื้อขายล่วงหน้าพุทธศักราช ๒๕๔๖ และที่แก้ไขเพิ่มเติม ด้วยบัญชีเพื่อลูกค้าของตัวแทนการลงทุน หมายความว่าบัญชีเงินฝากเงินตราต่างประเทศเพื่อวัตถุประสงค์เฉพาะการลงทุนหรือการทำธุรกรรมทุกประเภทที่กำหนดไว้ในประกาศฉบับนี้แทนบุคคลรายย่อยที่ตัวแทนการลงทุนเปิดไว้กับนิติบุคคลรับอนุญาตและในต่างประเทศตราสาร หมายความว่า(๑) หลักทรัพย์ตามพระราชบัญญัติควบคุมการแลกเปลี่ยนเงิน พุทธศักราช๒๔๘๕ และที่แก้ไขเพิ่มเติม(๒) ค่าแลกเปลี่ยนเงินตราต่างประเทศตามพระราชบัญญัติควบคุมการแลกเปลี่ยนเงินพุทธศักราช ๒๔๘๕ และที่แก้ไขเพิ่มเติม เฉพาะตั๋วแลกเงิน หรือตั๋วสัญญาใช้เงิน(๓) ตราสารตามมาตรา ๔ แห่งพระราชบัญญัติหลักทรัพย์และตลาดหลักทรัพย์พุทธศักราช ๒๕๓๕ และที่แก้ไขเพิ่มเติม ที่มิใช่หลักทรัพย์หรือค่าแลกเปลี่ยนเงินตราต่างประเทศตามพระราชบัญญัติควบคุมการแลกเปลี่ยนเงินพุทธศักราช ๒๔๘๕ และที่แก้ไขเพิ่มเติมตราสารในต่างประเทศ หมายความว่า(๑) ตราสารสกุลเงินตราต่างประเทศที่รัฐบาลไทย หรือนิติบุคคลไทยออกและจำหน่ายในต่างประเทศ หรือออกในต่างประเทศและจำหน่ายในประเทศตามที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์(๒) ตราสารสกุลเงินตราต่างประเทศที่รัฐบาลต่างประเทศองค์การระหว่างประเทศ หรือนิติบุคคลในต่างประเทศ ออกและจำหน่ายในต่างประเทศหรือออกในต่างประเทศและจำหน่ายในประเทศตามที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์(๓) ตราสารหนี้สกุลเงินตราต่างประเทศที่รัฐบาลไทยนิติบุคคลไทยที่ไม่ใช่นิติบุคคลรับอนุญาต รัฐบาลต่างประเทศ องค์การระหว่างประเทศหรือนิติบุคคลในต่างประเทศ ออกและจำหน่ายในประเทศตามที่ได้รับอนุญาตจากเจ้าพนักงาน(๔)ตราสารหนี้สกุลเงินตราต่างประเทศที่นิติบุคคลรับอนุญาตออกและจำหน่ายในประเทศข้อ ๓ เจ้าพนักงานอนุญาตให้บุคคลรายย่อยซื้อหรือแลกเปลี่ยนเงินตราต่างประเทศกับนิติบุคคลรับอนุญาตหรือถอนเงินตราต่างประเทศจากบัญชีแหล่งต่างประเทศหรือบัญชีแหล่งในประเทศแบบไม่มีภาระผูกพันตามข้อ๒๓ ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติมเพื่อวัตถุประสงค์ดังต่อไปนี้ได้(๑) ชำระเงินลงทุนในตราสารในต่างประเทศให้แก่บุคคลที่มีถิ่นที่อยู่นอกประเทศนิติบุคคลรับอนุญาต หรือผู้ออกตราสารในต่างประเทศโดยต้องเป็นการลงทุนผ่านตัวแทนการลงทุนทั้งนี้ การชำระเงินลงทุนข้างต้นให้รวมถึงการชำระเงินตามอนุพันธ์ตาม(๒) ที่อ้างอิงตราสารในต่างประเทศในกรณีที่มีการรับมอบตราสารในต่างประเทศในวันที่รับมอบด้วย(๒)[๒]ชำระเงินลงทุนในอนุพันธ์ให้แก่บุคคลที่มีถิ่นที่อยู่นอกประเทศหรือนิติบุคคลรับอนุญาตที่เป็นคู่สัญญา ตามลักษณะอนุพันธ์ดังนี้(ก)เป็นอนุพันธ์ที่ซื้อขายในตลาดในต่างประเทศหรือทำกับบุคคลที่มีถิ่นที่อยู่นอกประเทศโดยต้องเป็นการลงทุนผ่านตัวแทนการลงทุนและมีลักษณะดังนี้๑.อ้างอิงตัวแปรต่างประเทศที่ไม่ใช่อัตราแลกเปลี่ยนที่เกี่ยวกับเงินบาทหรือไม่ใช่ดัชนีทางการเงินที่คำนวณโดยใช้อัตราแลกเปลี่ยนที่เกี่ยวกับเงินบาท และ๒.มีการตกลงจำนวนเงินตามสัญญาเป็นเงินตราต่างประเทศทั้งนี้กรณีเป็นอนุพันธ์ที่ทำกับบุคคลที่มีถิ่นที่อยู่นอกประเทศให้ทำได้เฉพาะกรณีที่ลงทุนผ่านตัวแทนการลงทุนซึ่งเป็นผู้ที่ได้รับใบอนุญาตประกอบธุรกิจหลักทรัพย์ที่เป็นบริษัทจัดการกองทุนส่วนบุคคลเท่านั้น(ข)เป็นอนุพันธ์ที่ทำกับนิติบุคคลรับอนุญาตโดยต้องเป็นการลงทุนผ่านตัวแทนการลงทุนเฉพาะผู้ที่ได้รับใบอนุญาตประกอบธุรกิจหลักทรัพย์ที่เป็นบริษัทจัดการกองทุนส่วนบุคคลเท่านั้นและมีลักษณะดังนี้๑.อ้างอิงตัวแปรต่างประเทศที่ไม่ใช่อัตราแลกเปลี่ยน และ๒.มีการตกลงจำนวนเงินตามสัญญาเป็นเงินตราต่างประเทศ(ค)เป็นอนุพันธ์ที่ทำกับนิติบุคคลรับอนุญาต และมีลักษณะดังนี้๑.อ้างอิงอัตราแลกเปลี่ยน และ๒.ในการทำอนุพันธ์ที่ไม่ใช่เป็นการทำเพื่อป้องกันความเสี่ยงอัตราแลกเปลี่ยนให้ทำผ่านตัวแทนการลงทุนเฉพาะผู้ที่ได้รับใบอนุญาตประกอบธุรกิจหลักทรัพย์ที่เป็นบริษัทจัดการกองทุนส่วนบุคคลเท่านั้นการทำอนุพันธ์ตาม(ค) ที่เป็นการทำเพื่อป้องกันความเสี่ยงอัตราแลกเปลี่ยนจะต้องเป็นการทำเพื่อป้องกันความเสี่ยงในการลงทุนในตราสารในต่างประเทศหรือในการฝากเงินในบัญชีเพื่อลูกค้าของตัวแทนการลงทุนกรณีที่เป็นอนุพันธ์ที่อ้างอิงอัตราแลกเปลี่ยนที่เกี่ยวกับเงินบาทหรือดัชนีทางการเงินที่เกิดจากการคำนวณโดยใช้อัตราแลกเปลี่ยนที่เกี่ยวกับเงินบาทให้ปฏิบัติตามข้อ ๙ ด้วยกรณีที่เป็นอนุพันธ์ที่เป็นการทำเพื่อป้องกันความเสี่ยงอัตราแลกเปลี่ยนที่ไม่ใช่อัตราแลกเปลี่ยนที่เกี่ยวกับเงินบาทหรือไม่ใช่ดัชนีทางการเงินที่คำนวณโดยใช้อัตราแลกเปลี่ยนที่เกี่ยวกับเงินบาทให้ปฏิบัติตามข้อ๙ วรรคสอง โดยอนุโลมทั้งนี้การทำอนุพันธ์ตาม (ข) และ (ค)ให้ถือปฏิบัติตามประกาศธนาคารแห่งประเทศไทยที่เกี่ยวกับการอนุญาตให้ธนาคารพาณิชย์ทำธุรกรรมอนุพันธ์ที่อ้างอิงตัวแปรด้านตลาดและธุรกรรม Credit Derivatives รวมทั้งหนังสือเวียนของเจ้าพนักงานที่เกี่ยวกับการทำธุรกรรมข้างต้นในส่วนที่เกี่ยวข้องกับบุคคลรายย่อยด้วยในกรณีบุคคลรายย่อยประสงค์จะชำระเงินลงทุนในอนุพันธ์กรณีอื่นนอกจากที่กำหนดไว้ใน(๒) ให้บุคคลรายย่อยยื่นขออนุญาตต่อเจ้าพนักงานก่อน(๓) ชำระเงินตามธุรกรรมยืมหรือให้ยืมตราสารในต่างประเทศ (Securities Borrowing and Lending) ให้แก่บุคคลที่มีถิ่นที่อยู่นอกประเทศ หรือนิติบุคคลรับอนุญาตโดยตกลงจำนวนเงินตามสัญญาเป็นเงินตราต่างประเทศ ทั้งนี้ให้ทำได้เฉพาะกรณีที่ลงทุนผ่านตัวแทนการลงทุนซึ่งเป็นบริษัทจัดการที่เป็นผู้จัดการกองทุนส่วนบุคคลเท่านั้น(๔) ชำระเงินตามธุรกรรมขายหรือซื้อตราสารในต่างประเทศโดยมีสัญญาซื้อคืนหรือขายคืนตามลำดับ(Repo หรือ Reverse Repo) ให้แก่บุคคลที่มีถิ่นที่อยู่นอกประเทศหรือนิติบุคคลรับอนุญาตโดยตกลงจำนวนเงินตามสัญญาเป็นเงินตราต่างประเทศ ทั้งนี้ให้ทำได้เฉพาะกรณีที่ลงทุนผ่านตัวแทนการลงทุนซึ่งเป็นบริษัทจัดการที่เป็นผู้จัดการกองทุนส่วนบุคคลเท่านั้น(๕) ชำระรายจ่ายหรือผลขาดทุนที่เกิดจากการลงทุนหรือทำธุรกรรมตาม (๑)ถึง (๔)อนึ่งให้บุคคลรายย่อยนับรายรับหรือรายจ่ายที่เป็นเงินตราต่างประเทศจากการลงทุนหรือทำธุรกรรมตาม(๑) ถึง (๔) และรายจ่ายหรือผลขาดทุนตาม (๕)รวมเป็นยอดคงค้างการลงทุนโดยให้มียอดคงค้างการลงทุนตามราคาทุน ณขณะใดขณะหนึ่งไม่เกินวงเงินที่บุคคลรายย่อยได้รับจัดสรรจากสำนักงานคณะกรรมการกำกับหลักทรัพย์และตลาดหลักทรัพย์โดยความเห็นชอบของธนาคารแห่งประเทศไทยและให้ปฏิบัติตามหลักเกณฑ์ที่กำหนดในข้อ ๔ ด้วยในการซื้อ แลกเปลี่ยน หรือถอนเงินตราต่างประเทศตามวรรคหนึ่งให้ฝากเข้าบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตนในกรณีที่ตัวแทนการลงทุนซื้อหรือแลกเปลี่ยนเงินตราต่างประเทศตามวรรคหนึ่งแทนบุคคลรายย่อยให้สามารถหักกลบรายการชำระหรือรับชำระเงินที่เกี่ยวกับการลงทุนในตราสารในต่างประเทศและอนุพันธ์ของบุคคลรายย่อยกับลูกค้ารายอื่นและให้ซื้อหรือแลกเปลี่ยนเงินตราต่างประเทศเพื่อชำระเงินหรือรับชำระเงินกับคู่ค้าในต่างประเทศตามยอดสุทธิจากการหักกลบเท่านั้นโดยให้เป็นไปตามหลักเกณฑ์และวิธีการที่เจ้าพนักงานกำหนดข้อ๔[๓]ในการพิจารณายอดคงค้างการลงทุนให้อยู่ในวงเงินที่กำหนดในข้อ๓ ให้บุคคลรายย่อยนำยอดคงค้างการลงทุนทั้งสิ้นไม่ว่าจะลงทุนผ่านตัวแทนการลงทุนรายใดมาหักผลประโยชน์ที่เป็นเงินตราต่างประเทศสุทธิสะสมตั้งแต่เริ่มลงทุนทั้งนี้ ผลประโยชน์สุทธิสะสมดังกล่าวให้นับรวมรายรับหรือรายจ่ายที่เป็นเงินตราต่างประเทศด้วยโดยผลประโยชน์สุทธิสะสมดังกล่าวไม่นับรวมผลประโยชน์ที่ได้แลกเปลี่ยนเป็นเงินบาทแล้วข้อ๕[๔]เมื่อบุคคลรายย่อยหรือตัวแทนการลงทุนขอซื้อแลกเปลี่ยน หรือถอนเงินตราต่างประเทศ ตามข้อ ๓ นิติบุคคลรับอนุญาตต้องเรียกให้บุคคลรายย่อยหรือตัวแทนการลงทุนยื่นเอกสารหลักฐานดังนี้(๑)หลักฐานที่แสดงว่าบุคคลรายย่อยได้รับจัดสรรวงเงินลงทุนจากสำนักงานคณะกรรมการกำกับหลักทรัพย์และตลาดหลักทรัพย์ทั้งนี้นิติบุคคลรับอนุญาตอาจเรียกให้ผู้ขอซื้อ แลกเปลี่ยน หรือถอนเงินตราต่างประเทศยื่นหลักฐานตาม(๑) ภายในวันรับมอบส่งมอบเงินตามธุรกรรมเงินตราต่างประเทศ(๒)กรณีบุคคลรายย่อยเป็นผู้ขอซื้อ แลกเปลี่ยน หรือถอนเงินตราต่างประเทศให้เรียกหนังสือรับรองของบุคคลรายย่อยซึ่งรับรองว่าการซื้อ แลกเปลี่ยนหรือถอนเงินตราต่างประเทศดังกล่าวจะทำให้บุคคลรายย่อยมียอดคงค้างการลงทุนในตราสารในต่างประเทศและอนุพันธ์ทุกประเภทรวมทั้งสิ้นไม่เกินวงเงินลงทุนที่บุคคลรายย่อยได้รับจัดสรรจากสำนักงานคณะกรรมการกำกับหลักทรัพย์และตลาดหลักทรัพย์(๓)กรณีตัวแทนการลงทุนเป็นผู้ขอซื้อ แลกเปลี่ยน หรือถอนเงินตราต่างประเทศให้เรียกหนังสือรับรองของตัวแทนการลงทุนซึ่งรับรองว่าการซื้อ แลกเปลี่ยนหรือถอนเงินตราต่างประเทศดังกล่าวเป็นไปเพื่อการลงทุนในตราสารในต่างประเทศและอนุพันธ์แทนบุคคลรายย่อยภายใต้วงเงินลงทุนที่บุคคลรายย่อยได้รับจัดสรรจากสำนักงานคณะกรรมการกำกับหลักทรัพย์และตลาดหลักทรัพย์นิติบุคคลรับอนุญาตอาจเรียกหนังสือรับรองตาม(๒) และ (๓)เป็นรายครั้งหรือรายปีก็ได้โดยนิติบุคคลรับอนุญาตต้องดูแลให้หนังสือรับรองดังกล่าวครอบคลุมการรับรองสำหรับการซื้อแลกเปลี่ยนหรือถอนเงินตราต่างประเทศสำหรับปีดังกล่าวด้วยในการเรียกเอกสารหลักฐานประกอบการขอซื้อแลกเปลี่ยนหรือถอนเงินตราต่างประเทศนิติบุคคลรับอนุญาตสามารถเรียกเอกสารหลักฐานที่เป็นต้นฉบับสำเนา หรือข้อมูลอิเล็กทรอนิกส์ก็ได้ ยกเว้นกรณีหนังสือรับรองตาม (๒) และ (๓)ต้องเรียกต้นฉบับหรือข้อมูลอิเล็กทรอนิกส์ที่ใช้แทนต้นฉบับเท่านั้นเมื่อนิติบุคคลรับอนุญาตตรวจสอบและพอใจว่าเป็นเอกสารที่แท้จริงและถูกต้องให้ขายแลกเปลี่ยนหรือถอนเงินตราต่างประเทศได้ตามวงเงินที่บุคคลรายย่อยได้รับจัดสรรจากสำนักงานคณะกรรมการกำกับหลักทรัพย์และตลาดหลักทรัพย์ซึ่งต้องไม่เกินวงเงินที่กำหนดในข้อ ๓ และให้เก็บรักษาเอกสารหลักฐานไว้ไม่น้อยกว่า๕ ปีเพื่อให้เจ้าพนักงานตรวจสอบข้อ ๖ เจ้าพนักงานอนุญาตให้ตัวแทนการลงทุนเปิดบัญชีเพื่อลูกค้าของตัวแทนการลงทุนเพื่อการชำระเงินหรือรับชำระเงินเกี่ยวกับการลงทุนหรือการทำธุรกรรมทุกประเภทตามที่กำหนดไว้ในประกาศฉบับนี้แทนบุคคลรายย่อยได้โดยเปิดแยกจากบัญชีเงินฝากเงินตราต่างประเทศตามข้อ ๒๓ ของประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑มีนาคม ๒๕๔๗ และที่แก้ไขเพิ่มเติม และให้ตัวแทนการลงทุนบุคคลรายย่อยและนิติบุคคลรับอนุญาตถือปฏิบัติตามเงื่อนไข ดังนี้(๑) ให้บุคคลรายย่อยซื้อ แลกเปลี่ยนหรือถอนเงินตราต่างประเทศจากบัญชีแหล่งต่างประเทศหรือบัญชีแหล่งในประเทศแบบไม่มีภาระผูกพันตามข้อ๒๓ ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติมเพื่อฝากเข้าบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตนโดยให้นิติบุคคลรับอนุญาตปฏิบัติตามข้อ ๕(๒)ให้ตัวแทนการลงทุนซื้อหรือแลกเปลี่ยนเงินตราต่างประเทศแทนบุคคลรายย่อยเพื่อฝากเข้าบัญชีเพื่อลูกค้าของตัวแทนการลงทุนโดยให้นิติบุคคลรับอนุญาตปฏิบัติตามข้อ ๕(๓)หากบุคคลรายย่อยประสงค์จะฝากเงินตราต่างประเทศที่ได้รับจากการลงทุนหรือทำธุรกรรมทุกประเภทที่กำหนดไว้ในประกาศฉบับนี้ซึ่งจะนำไปลงทุนต่อในตราสารในต่างประเทศหรืออนุพันธ์ให้ฝากเข้าบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตนเท่านั้น(๔)ให้บุคคลรายย่อยนับยอดคงค้างส่วนของตนที่อยู่ในบัญชีเพื่อลูกค้าของตัวแทนการลงทุนทุกบัญชีรวมเป็นยอดคงค้างการลงทุนของบุคคลรายย่อยตามข้อ๓ ด้วย(๕) ตัวแทนการลงทุนสามารถถอนเงินจากบัญชีเพื่อลูกค้าของตัวแทนการลงทุนได้เฉพาะกรณีดังต่อไปนี้(ก)ชำระเงินลงทุนหรือทำธุรกรรมทุกประเภทที่กำหนดไว้ในประกาศฉบับนี้แทนบุคคลรายย่อยโดยให้นิติบุคคลรับอนุญาตปฏิบัติตามข้อ ๕(ข)ฝากเข้าบัญชีเพื่อลูกค้าของตัวแทนการลงทุนของตนเองบัญชีอื่นหรือบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนรายอื่นในกรณีที่บุคคลรายย่อยประสงค์จะลงทุนผ่านตัวแทนการลงทุนรายอื่นนั้น(ค) ฝากเข้าบัญชีแหล่งในประเทศตามข้อ ๒๓ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติมของบุคคลรายย่อยโดยต้องถือปฏิบัติตามเงื่อนไขของบัญชีดังกล่าวตามที่กำหนดในประกาศเจ้าพนักงานควบคุมการแลกเปลี่ยนเงินและหนังสือเวียนที่เกี่ยวกับบัญชีเงินฝากเงินตราต่างประเทศให้ถูกต้องครบถ้วนด้วย(ง) ขายรับบาท(จ) แลกเปลี่ยนเป็นเงินตราต่างประเทศสกุลอื่นกับนิติบุคคลรับอนุญาตหรือบุคคลที่มีถิ่นที่อยู่นอกประเทศเพื่อดำเนินการตาม (ก) (ข) (ค) หรือ (ง) ทั้งนี้การฝากเข้าบัญชีเพื่อลูกค้าของตัวแทนการลงทุนอาจฝากเข้าบัญชีเดิมก็ได้ในการถอนเงินตราต่างประเทศเพื่อวัตถุประสงค์ตาม (ก) หรือ (ข) ให้ตัวแทนการลงทุนสามารถหักกลบรายการชำระเงินหรือรับชำระเงินที่เกี่ยวกับการลงทุนในตราสารในต่างประเทศและอนุพันธ์ของบุคคลรายย่อยกับลูกค้ารายอื่นและให้ถอนเงินตราต่างประเทศเพื่อชำระเงินหรือรับชำระเงินกับคู่ค้าในต่างประเทศตามยอดสุทธิจากการหักกลบเท่านั้นโดยให้เป็นไปตามหลักเกณฑ์และวิธีการที่เจ้าพนักงานกำหนด(๖) บัญชีเพื่อลูกค้าของตัวแทนการลงทุนที่เปิดในต่างประเทศจะต้องไม่เป็นบัญชีเงินฝากที่มีอนุพันธ์ที่มีอัตราแลกเปลี่ยนเกี่ยวกับเงินบาทแฝงทั้งนี้ตัวแทนการลงทุนอาจใช้บัญชีเพื่อลูกค้าของตัวแทนการลงทุนสำหรับบุคคลรายย่อยบัญชีเดียวกับผู้ลงทุนตามประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ ลงวันที่ ๔ สิงหาคม ๒๕๕๒ และที่แก้ไขเพิ่มเติมได้โดยต้องสามารถแยกยอดคงค้างการลงทุนของบุคคลรายย่อยออกจากยอดคงค้างของผู้ลงทุนได้ข้อ ๗ ให้บุคคลรายย่อยขายตราสารในต่างประเทศที่ลงทุนไว้ให้แก่บุคคลที่มีถิ่นที่อยู่นอกประเทศหรือนิติบุคคลรับอนุญาตเท่านั้นโดยต้องดำเนินการผ่านตัวแทนการลงทุนข้อ๘[๕]การชำระเงินหรือรับชำระเงินในการลงทุนหรือการทำธุรกรรมทุกประเภทตามที่กำหนดไว้ในประกาศฉบับนี้ต้องเป็นเงินตราต่างประเทศเท่านั้นยกเว้นกรณีการชำระเงินหรือรับชำระเงินลงทุนในอนุพันธ์ที่ทำกับนิติบุคคลรับอนุญาตตามข้อ ๓ (๒) (ข) และ (ค) โดยเป็นอนุพันธ์ที่มีลักษณะดังต่อไปนี้ให้ชำระเป็นเงินบาทหรือเงินตราต่างประเทศก็ได้(๑)อนุพันธ์ที่อ้างอิงอัตราดอกเบี้ย(๒)สัญญาซื้อขายล่วงหน้าที่มีทองคำเป็นสินค้า(๓)อนุพันธ์ในรูปของสัญญา Plain Vanilla Swap ที่อ้างอิงราคาตราสารหนี้ราคาตราสารทุนราคาสินค้าโภคภัณฑ์หรือดัชนีทางการเงินที่ไม่ได้เกิดจากการคำนวณโดยใช้อัตราแลกเปลี่ยน(๔)อนุพันธ์ที่อ้างอิงอัตราแลกเปลี่ยนที่ไม่เกี่ยวกับเงินบาทหรือที่อ้างอิงดัชนีทางการเงินที่เกิดจากการคำนวณโดยใช้อัตราแลกเปลี่ยนที่ไม่เกี่ยวกับเงินบาทในกรณีที่บุคคลรายย่อยได้รับเงินตราต่างประเทศจากการลงทุนหรือการทำธุรกรรมทุกประเภทตามที่กำหนดไว้ในประกาศฉบับนี้ให้ถือปฏิบัติดังนี้(๑)หากบุคคลรายย่อยประสงค์จะนำเงินตราต่างประเทศดังกล่าวไปลงทุนหรือทำธุรกรรมทุกประเภทตามที่กำหนดไว้ในประกาศฉบับนี้ต่อให้สามารถดำเนินการได้ โดยไม่ต้องปฏิบัติตามข้อ ๒๐ แห่งกฎกระทรวง ฉบับที่ ๑๓ (พ.ศ.๒๔๙๗) ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕และที่แก้ไขเพิ่มเติม(๒)หากบุคคลรายย่อยไม่ประสงค์จะลงทุนหรือทำธุรกรรมทุกประเภทตามที่กำหนดไว้ในประกาศฉบับนี้ต่อบุคคลรายย่อยต้องปฏิบัติตามข้อ ๒๐ แห่งกฎกระทรวงข้างต้นในกรณีที่บุคคลรายย่อยประสงค์จะฝากเงินตราต่างประเทศที่ได้รับมาตามวรรคสองให้ฝากไว้ในบัญชีเพื่อลูกค้าของตัวแทนการลงทุนที่ตัวแทนการลงทุนของตนเปิดไว้กับนิติบุคคลรับอนุญาตและให้นิติบุคคลรับอนุญาตถือปฏิบัติเช่นเดียวกับกรณีลงทุนหรือทำธุรกรรมต่อข้อ ๙ ในกรณีที่บุคคลรายย่อยทำอนุพันธ์ที่อ้างอิงอัตราแลกเปลี่ยนที่เกี่ยวกับเงินบาทหรือดัชนีทางการเงินที่เกิดจากการคำนวณโดยใช้อัตราแลกเปลี่ยนที่เกี่ยวกับเงินบาทตามประกาศฉบับนี้จะต้องทำกับนิติบุคคลรับอนุญาตและเป็นการทำเพื่อป้องกันความเสี่ยงอัตราแลกเปลี่ยนในการลงทุนในตราสารในต่างประเทศหรือในการฝากเงินในบัญชีเพื่อลูกค้าของตัวแทนการลงทุนเฉพาะในส่วนของบุคคลรายย่อยนั้นโดยให้บุคคลรายย่อย และนิติบุคคลรับอนุญาตถือปฏิบัติ ดังนี้(๑) ไม่ทำอนุพันธ์เพื่อการเก็งกำไรจากอัตราแลกเปลี่ยน(๒)[๖]ทำอนุพันธ์เพื่อป้องกันความเสี่ยงอัตราแลกเปลี่ยนจากการลงทุน หรือในการฝากเงินดังนี้(ก) กรณีซื้อเงินตราต่างประเทศล่วงหน้า ให้นิติบุคคลรับอนุญาตเรียกให้บุคคลรายย่อยยื่นเอกสารหลักฐานตามข้อ๕ ในวันที่ทำอนุพันธ์ โดยบุคคลรายย่อยสามารถซื้อเงินตราต่างประเทศล่วงหน้าเพื่อฝากเข้าบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตนได้ด้วย(ข) กรณีขายเงินตราต่างประเทศล่วงหน้า ให้ถือปฏิบัติตามหลักเกณฑ์ดังนี้๑. ให้ผู้ลงทุนทำได้ไม่เกินมูลค่ารวมของเงินลงทุนในตราสารในต่างประเทศและเงินที่ได้ฝากไว้ในบัญชีเพื่อการลงทุนตามหลักเกณฑ์ดังนี้๑.๑ เงินลงทุนในตราสารในต่างประเทศ ตามราคาทุนหรือตามราคาตลาด หรือตามจำนวนเงินที่จะได้รับในวันครบกำหนดไถ่ถอนตราสารในต่างประเทศแล้วแต่จำนวนใดจะสูงกว่ากัน๑.๒ เงินที่ฝากไว้ในบัญชีเพื่อลูกค้าของตัวแทนการลงทุนเฉพาะในส่วนของบุคคลรายย่อยซึ่งให้รวมถึงผลตอบแทนจากการฝากเงินดังกล่าวที่สามารถกำหนดจำนวนเงินได้ล่วงหน้าทั้งนี้ ให้ผู้ลงทุนดูแลให้ยอดคงค้างอนุพันธ์ดังกล่าวมีจำนวนไม่เกินมูลค่ารวมของเงินตาม๑.๑ และ ๑.๒ ตลอดระยะเวลาตามอนุพันธ์๒. ให้นิติบุคคลรับอนุญาตเรียกให้บุคคลรายย่อยยื่นเอกสารหลักฐานในวันที่ทำอนุพันธ์ดังนี้๒.๑ หลักฐานที่แสดงว่าบุคคลรายย่อยได้รับจัดสรรวงเงินลงทุนจากสำนักงานคณะกรรมการกำกับหลักทรัพย์และตลาดหลักทรัพย์และ๒.๒ หนังสือรับรองจากบุคคลรายย่อย หรือตัวแทนการลงทุน แล้วแต่กรณี ซึ่งรับรองว่ายอดคงค้างการทำสัญญาขายเงินตราต่างประเทศล่วงหน้าของบุคคลรายย่อยที่ทำกับทุกนิติบุคคลรับอนุญาตรวมแล้วไม่เกินมูลค่าเงินลงทุนตาม๑.๑ และ ๑.๒ ของบุคคลรายย่อยนิติบุคคลรับอนุญาตอาจเรียกหนังสือรับรองข้างต้น เป็นรายครั้งหรือรายปีก็ได้โดยนิติบุคคลรับอนุญาตต้องดูแลให้หนังสือรับรองดังกล่าวครอบคลุมการรับรองสำหรับการขายหรือแลกเปลี่ยนเงินตราต่างประเทศสำหรับปีดังกล่าวด้วยในการเรียกเอกสารประกอบการทำอนุพันธ์เพื่อป้องกันความเสี่ยงอัตราแลกเปลี่ยนจากการลงทุนหรือในการฝากเงินดังกล่าว นิติบุคคลรับอนุญาตสามารถเรียกเอกสารหลักฐานที่เป็นต้นฉบับสำเนาหรือข้อมูลอิเล็กทรอนิกส์ก็ได้ ยกเว้นหนังสือรับรองตาม ๒.๒ ต้องเรียกต้นฉบับหรือข้อมูลอิเล็กทรอนิกส์ที่ใช้แทนต้นฉบับเท่านั้นทั้งนี้ ให้บุคคลรายย่อยสามารถทำอนุพันธ์ตามวรรคก่อนโดยมีสกุลเงินตราต่างประเทศตามอนุพันธ์ดังกล่าวไม่ตรงกับสกุลเงินตามเงินลงทุนในตราสารในต่างประเทศหรือเงินที่ได้ฝากไว้ในบัญชีเพื่อลูกค้าของตัวแทนการลงทุนข้างต้นได้(๓) ต้องรับมอบหรือส่งมอบเงินตราต่างประเทศในวันครบกำหนด ยกเว้นกรณีดังต่อไปนี้(ก)กรณีไม่ต่ออายุหรือยกเลิกอนุพันธ์กับนิติบุคคลรับอนุญาตที่เป็นคู่สัญญาเดิมให้หักกลบและรับ/จ่ายส่วนต่างเป็นเงินบาทหรือเงินตราต่างประเทศได้(ข) กรณีต่ออายุอนุพันธ์กับนิติบุคคลรับอนุญาตที่เป็นคู่สัญญาเดิมให้หักกลบและรับ/จ่ายส่วนต่างเป็นเงินบาทหรือเงินตราต่างประเทศได้(ค)กรณีบุคคลรายย่อยประสงค์ที่จะรับมอบหรือส่งมอบเงินตราต่างประเทศตามอนุพันธ์ก่อนวันครบกำหนดชำระเงินตามอนุพันธ์ดังกล่าว(๔)กรณีที่ไม่ต่ออายุหรือยกเลิกอนุพันธ์กับนิติบุคคลรับอนุญาตที่ไม่ใช่คู่สัญญาเดิมให้นิติบุคคลรับอนุญาตที่เป็นคู่สัญญาเดิมหรือเป็นคู่สัญญาใหม่ขายหรือแลกเปลี่ยนเงินตราต่างประเทศเพื่อปิดฐานะของอนุพันธ์เดิมและโอนหรือรับโอนเงินตราต่างประเทศตามกรณีดังกล่าวหรือหักกลบและรับ/จ่ายส่วนต่างเป็นเงินบาทหรือเงินตราต่างประเทศได้(๕) กรณีต่ออายุอนุพันธ์กับนิติบุคคลรับอนุญาตที่ไม่ใช่คู่สัญญาเดิมให้นิติบุคคลรับอนุญาตที่เป็นคู่สัญญาเดิมหรือเป็นคู่สัญญาใหม่ขายหรือแลกเปลี่ยนเงินตราต่างประเทศเพื่อชำระตามธุรกรรมอนุพันธ์ที่เกี่ยวข้องและโอนหรือรับโอนเงินตราต่างประเทศตามกรณีดังกล่าวหรือหักกลบและรับ/จ่ายส่วนต่างเป็นเงินบาทหรือเงินตราต่างประเทศได้(๖)ในกรณีต่ออายุอนุพันธ์กับนิติบุคคลรับอนุญาตที่เป็นคู่สัญญาเดิมหรือไม่ใช่คู่สัญญาเดิมให้นิติบุคคลรับอนุญาตเรียกให้บุคคลรายย่อยยื่นเอกสารหลักฐานที่เกี่ยวข้องด้วย(๗) ให้นิติบุคคลรับอนุญาตตรวจสอบการไม่ต่ออายุ ยกเลิกหรือต่ออายุอนุพันธ์ จนเป็นที่พอใจด้วยว่าบุคคลรายย่อยมิได้มีเจตนาหลีกเลี่ยงหรือกระทำเพื่อเก็งกำไรในอัตราแลกเปลี่ยน(๘)ให้นิติบุคคลรับอนุญาตเก็บรักษาเอกสารหลักฐานที่เกี่ยวข้องทั้งหมดไว้ไม่น้อยกว่า ๕ปี เพื่อให้เจ้าพนักงานตรวจสอบเมื่อต้องการ(๙) ในกรณีที่นอกเหนือจาก (๑) ถึง (๕) ให้นิติบุคคลรับอนุญาตจัดให้บุคคลรายย่อยยื่นขออนุญาตต่อเจ้าพนักงานก่อนโดยเจ้าพนักงานจะพิจารณาเป็นรายกรณีตามเหตุผลและความจำเป็นทั้งนี้ ในการทำอนุพันธ์ตามวรรคหนึ่งให้ตัวแทนการลงทุนดำเนินการแทนบุคคลรายย่อยที่ตนรับเป็นตัวแทนได้ข้อ ๑๐ ให้บุคคลรายย่อยซื้อหรือขายเงินตราต่างประเทศแลกกับเงินบาทกับนิติบุคคลรับอนุญาตเท่านั้นและจะต้องมิใช่เพื่อเก็งกำไรจากอัตราแลกเปลี่ยนข้อ๑๑[๗]ให้บุคคลรายย่อยปฏิบัติเกี่ยวกับการแจ้งรายการในการทำธุรกรรมเงินตราต่างประเทศตามข้อ๔๔ ของประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงินลงวันที่ ๓๑ มีนาคม ๒๕๔๗ และที่แก้ไขเพิ่มเติมด้วยข้อ ๑๒ ตัวแทนการลงทุนจะต้องจัดทำรายงานเกี่ยวกับการลงทุนหรือการทำธุรกรรมของบุคคลรายย่อยที่ตนรับเป็นตัวแทนทุกประเภทที่กำหนดไว้ในประกาศฉบับนี้และรายงานยอดคงค้างในบัญชีเพื่อลูกค้าของตัวแทนการลงทุนของตน ตามแบบที่กำหนดเพื่อส่งให้เจ้าพนักงานภายใน ๑๐ วัน ของเดือนถัดไปและต้องเก็บข้อมูลการลงทุนพร้อมเอกสารหลักฐานทั้งหมดไว้ไม่น้อยกว่า ๕ ปีเพื่อให้เจ้าพนักงานตรวจสอบในกรณีที่บุคคลรายย่อยชำระเงินลงทุนในตราสารในต่างประเทศประเภทตาม(๓)ให้แก่ผู้จัดจำหน่ายตราสารในต่างประเทศที่ไม่ใช่บุคคลที่มีถิ่นที่อยู่นอกประเทศโดยไม่ผ่านตัวแทนการลงทุนให้บุคคลรายย่อยจัดให้มีรายงานเกี่ยวกับการลงทุนในตราสารดังกล่าวตามแบบที่กำหนดเพื่อส่งให้เจ้าพนักงานภายใน ๑๐ วันของเดือนถัดไป และต้องเก็บข้อมูลการลงทุนพร้อมเอกสารหลักฐานทั้งหมดไว้ไม่น้อยกว่า๕ ปี เพื่อให้เจ้าพนักงานตรวจสอบข้อ ๑๓ การลงทุนและการทำธุรกรรมทุกประเภทที่กำหนดไว้ในประกาศฉบับนี้และการฝากเงินในบัญชีเพื่อลูกค้าของตัวแทนการลงทุนจะต้องไม่ขัดต่อกฎหมายหรือกฎระเบียบที่กำกับดูแลบุคคลรายย่อยและกฎหมายหรือกฎระเบียบอื่นๆ ในส่วนที่เกี่ยวข้องกับบุคคลรายย่อยด้วยรวมทั้งต้องได้รับอนุญาตจากหน่วยงานที่กำกับดูแลบุคคลรายย่อยและคณะกรรมการหรือผู้มีอำนาจบริหารของบุคคลรายย่อยก่อนข้อ ๑๔ ให้นำความในข้อ๔ ถึง ๘ และ ๑๐ ถึง ๑๓ ในประกาศฉบับนี้มาบังคับใช้กับการทำธุรกรรมในข้อ ๓ (๓) หรือ(๔) โดยอนุโลมข้อ ๑๕[๘]ความในประกาศฉบับนี้มิให้ใช้บังคับกับกรณีตราสารในต่างประเทศตามนิยามตราสารในต่างประเทศ(๑) และ (๒) ในข้อ ๒ ที่มีอนุพันธ์ที่มีอัตราแลกเปลี่ยนที่เกี่ยวกับเงินบาทแฝงข้อ ๑๖ การลงทุนการทำธุรกรรม หรือการดำเนินการอื่นใดที่ไม่เป็นไปตามที่กำหนดไว้ในประกาศฉบับนี้เป็นกรณีที่ต้องขออนุญาตต่อเจ้าพนักงานก่อนโดยเจ้าพนักงานจะพิจารณาเป็นรายกรณีตามเหตุผลและความจำเป็นข้อ ๑๗[๙] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๔ มิถุนายน พ.ศ. ๒๕๕๘จันทวรรณสุจริตกุลเจ้าพนักงานควบคุมการแลกเปลี่ยนเงิน ประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ของบุคคลรายย่อย (ฉบับที่ ๒)[๑๐]ข้อ๒ ประกาศฉบับนี้ให้ใช้บังคับตั้งแต่วันที่๑๘ เมษายน ๒๕๕๙ เป็นต้นไปประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศ และอนุพันธ์ของบุคคลรายย่อย(ฉบับที่ ๓) [๑๑]ข้อ๘ ประกาศฉบับนี้ให้ใช้บังคับตั้งแต่วันที่๓๑ มกราคม ๒๕๖๑ปุณิกา/จัดทำ๒๙ เมษายน ๒๕๕๙ปวันวิทย์/เพิ่มเติม๔ เมษายน ๒๕๖๑[๑] ข้อ ๒นิยามคำว่า ตัวแทนการลงทุนแก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ของบุคคลรายย่อย (ฉบับที่ ๓)[๒] ข้อ ๓ (๒)แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ของบุคคลรายย่อย (ฉบับที่ ๓)[๓] ข้อ ๔แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ของบุคคลรายย่อย (ฉบับที่ ๓)[๔] ข้อ ๕แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ของบุคคลรายย่อย (ฉบับที่ ๓)[๕] ข้อ ๘แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศ และอนุพันธ์ของบุคคลรายย่อย(ฉบับที่ ๓)[๖] ข้อ ๙ (๒)แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ของบุคคลรายย่อย (ฉบับที่ ๓)[๗] ข้อ ๑๑แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ของบุคคลรายย่อย (ฉบับที่ ๓)[๘] ข้อ ๑๕แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ของบุคคลรายย่อย (ฉบับที่ ๒)[๙] ราชกิจจานุเบกษาเล่ม ๑๓๒/ตอนพิเศษ ๑๕๗ ง/หน้า ๑๘/๗ กรกฎาคม ๒๕๕๘[๑๐] ราชกิจจานุเบกษาเล่ม ๑๓๓/ตอนพิเศษ ๘๔ ง/หน้า ๒๖/๑๑ เมษายน ๒๕๕๙[๑๑] ราชกิจจานุเบกษาเล่ม ๑๓๕/ตอนพิเศษ ๒๑ ง/หน้า ๖๙/๓๐ มกราคม ๒๕๖๑